02000780402980008 


751 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 78 

4 Φεβρουάριου 1998 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση των διατάξεων του άρθρου 2 του 
584/1981 (151 Α) Π.Δ/τος με το οποίο τροποποιή¬ 
θηκαν, συμπληρώθηκαν και κωδικοποιήθηκαν οι 
διατάξεις του. με το 236/1965 Β.Δ/γμα κυρωθέντος 
και με τα 551/1971 Β.Δ/γμα και 451/1975 Π.Δ/γμα 
τροποιηθέντος του Οργανισμού του 
Φιλανθρωπικού και Μορφωτικού Ιδρύματος με την 
επωνυμία «ΣΠΙΤΙ ΤΟΥ ΠΑΙΔΙΟΥ» και εφεξής φέρει 
την επωνυμία «ΒΗΘΛΕΕΜ». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός οικονομικής διοίκησης και διαχείρισης 
των Περιφερειακών Ταμείων Ανάπτυξης. 2 

Αντικατάσταση μέλους της Επιτροπής Διοίκησης του 
Εθνικού Αθλητικού Κέντρου Νεότητας Αγίου 
Κοσμά. 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση των διατάξεωντου άρθρου 2του 584/1981 
(151 Α) Π .Δ/τος με το οποίο τροποποιήθηκαν, συμπλη¬ 
ρώθηκαν και κωδικοποιήθηκαν οι διατάξεις του, με το 
236/1965 Β.Δ/γμα κυρωθέντος και με τα 551/1971 
Β.Δ/γμα και 451/1975 Π.Δ/γμα τροποιηθέντος του 
Οργανισμού του Φιλανθρωπικού και Μορφωτικού 
Ιδρύματος με την επωνυμία «ΣΠΙΤΙ ΤΟΥ ΠΑΙΔΙΟΥ» και 
εφεξής φέρει την επωνυμία «ΒΗΘΛΕΕΜ». 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 110 του Αστικού Κώδικα, ως 
και των άρθρων 95 παρ. 1 και 98 παρ. 2 του Α.Ν. 
2039/1939. 

2. Την υπ' αριθ. 6160/11.12.1964 πράξη της συμβολαιο¬ 
γράφου Αθηνών Αναστασίας Παπακωνσταντίνου, με την 
οποία συστήθηκε Ίδρυμα με την επωνυμία «Σπίτι του 
Κοριτσιού - τα Εισόδια της Θεοτόκου» και το υπ’ αριθ. 


236/10.3.1965 Β.Δ/γμα με το οποίο εγκρίθηκε η σύσταση 
του και κυρώθηκε ο οργανισμός αυτού. 

3. Τις διατάξεις του Π.Δ. 584/1981 (151 Α') με το οποίο 
τροποποιήθηκαν, συμπληρώθηκαν και κωδικοποιήθηκαν 
οι διατάξεις του Β.Δ/τος 236/1965 με το οποίο κυρώθηκε 
ο Οργανισμός του Ιδρύματος με την επωνυμία 
«Φιλανθρωπικό και Μορφωτικό Ίδρυμα “ΒΗΘΛΕΕΜ”» που 
τροποποιήθηκε με το 551/1971 Β.Δγμα και το 451/71 
Π.Δ/γμα. 

4. Την αριθ. 121/26.3.1997 απόφαση του Επιτελικού 
Σώματος του Ιδρύματος με την επωνυμία «Φιλανθρωπικό 
και Μορφωτικό Ίδρυμα "ΒΗΘΛΕΕΜ”». 

5. Την αριθ. 1107147/1239/006Α/4.10.1996 κοινή από¬ 
φαση του Πρωθυπουργού και Υπουργού Οικονομικών, με 
την οποία ανατέθηκαν αρμοδιότητες Υπουργού 
Οικονομικών στον Υφυπουργό Οικονομικών (Β 922). 

6. Την αριθ. 34/13.10.1997 γνωμοδότηση του 
Συμβουλίου Εθνικών Κληρ/των. 

Με πρόταση του Υπουργού Υγείας και Πρόνοιας και 
Υφυπουργού Οικονομικών, αποφασίζουμε: 

Αρθρο μόνο 

Εγκρίνουμε την τροποποίηση των διατάξεων του άρ¬ 
θρου 2 του Οργανισμού του Ιδρύματος με την επωνυμία 
«Φιλανθρωπικό και Μορφωτικό Ίδρυμα “ΒΗΘΛΕΕΜ"» 
που τροποποιήθηκαν, συμπληρώθηκαν και κωδικοποιή- 
θηκαν οι διατάξεις του Οργανισμού του με το 584/1981 
Π.Δ/γμα σύμφωνα με την αριθ. 121/26.3.1997 απόφαση 
του Επιτελικού Σώματος του Ιδρύματος αυτού, με την 
προσθήκη παραγράφου 4 που έχει ως εξής: 

Άρθρο 2 
«Σκοπός» 

«4. Το Ίδρυμα για την ευχερέστερη πραγμάτωση των 
σκοπών του δύναται: 

α) Να εφαρμόζει ανοικτή προστασία δι’ ορφανά ή εγκα- 
ταλελειμμένα παιδιά νέου και νέες. 

β) Να συνεργάζεται με άλλους φορείς παρομοίων σκο¬ 
πών και δραστηριοτήτων. 

γ) Να ιδρύει και να συμμετέχει στην ίδρυση οιασδήποτε 
μορφής κοινωφελών Νομικών Προσώπων δυναμένων να 
συμβάλλουν καθ' οιονδήποτε τρόπο στην ολοκλήρωση 
των σκοπών του Ιδρύματος και 

δ) Να χρηματοδοτεί ολικώς ή μερικώς τους ανωτέρω 
φορείς ή Νομικά Πρόσωπα και να μεταβιβάζει σ' αυτούς 
κινητά ή ακίνητα περιουσιακά του στοιχεία.»·. 

Στο Υπουργό Υγείας και Πρόνοιας και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Ιανουάριου 1997 
Ο 11ΡΟΕ.ΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ ΟΙΚΟΝΟΜΙΚΟΝ ΥΓΠΛ5 ΚΛΙ IΙΗΟΝΟΙΑΣ 

ΓΕΩΡ ΓΙΟΣ ΔΡΥΣ ΚΩΝ/Ν ΟΣ ΓΕΙΤΟΝΑΣ 

- «- 

Αριθ. 2141 (2) 

Κανονισμός οικονομικής διοίκησης και διαχείρισης των 
Περιφερειακών Τ αμείων Ανάπτυξης. 

ΟΥΠΟΥΡΓΟΣ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις. 

α) του άρθρου 56 παράγρ. 2 του Ν. 2218/94 «Ίδρυση 
Νομαρχιακής Αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση και την περιφέρεια 
και άλλες διατάξεις (ΦΕΚ 90 Α)». 

β) του Ν. 1558/1985 (ΦΕΚ 137 Α) και ειδικότερα του άρ¬ 
θρου 29 Α. όπως το άρθρο αυτό προστέθηκε με το άρθρο 
27του Ν. 2081/1992 (ΦΕΚ 154 Α). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

3. Τη σχετική πρόταση της επιτροπής που συστήθηκε 
για την κατάρτιση κανονισμού οικονομικής διοίκησης και 
διαχείρισης των περιφερειακών Ταμείων Ανάπτυξης, α¬ 
ποφασίζουμε: 

Καταρτίζουμε τον κανονισμό οικονομικής διοίκησης και 
διαχείρισης των Περιφερειακών Ταμείων Ανάπτυξης των 
Περιφερειών της Χώρας, ως εξής: 

ΚΑΝΟΝΙΣΜΟΣ ΔΙΑΧΕΙΡΙΣΗΣ ΤΩΝ ΠΕΡΙΦΕΡΕΙΑΚΩΝ 
ΤΑΜΕΙΩΝ ΑΝΑΠΤΥΞΗΣ (Π.Τ.Α.) 

Άρθρο 1 

Αντικείμενο Κανονισμού - Έγκριση Κανονισμού 

Ο παρών κανονισμός καθορίζει τους κανόνες που διέ- 
πουν την οικονομική διαχείριση των Περιφερειακών 
Ταμείων Ανάπτυξης και το λογιστικό τους σύστημα. 

Άρθρο 2 
Νομοθεσία 

Η νομοθεσία που διέπει το Περιφερειακό Ταμείο 
Ανάπτυξης είναι ο Ν. 2218/1994 (άρθρα 53-56), όπως τρο¬ 
ποποιήθηκε και αντικαταστάθηκε με το Ν. 2307/1995 άρ¬ 
θρο 12 παρ. 10 και το Ν. 2503/1997 άρθρο 4 παρ. 3 και 4. 

Άρθρο 3 

Όργανα Διοίκησης 

Το Περιφερειακό Ταμείο διοικείται από το Διοικητικό 
Συμβούλιο, και τον Πρόεδρο. Ο Γενικός Γραμματέας της 
Περιφέρειας είναι ο Πρόεδρος του Διοικητικού 
Συμβουλίου. Το Διοικητικό Συμβούλιο συγκροτείται με α¬ 
πόφαση του Γενικού Γραμματεα της Περιφέρειας για τε¬ 


τραετή θητεία, κατά τα ειδικότερα αναφερόμενα στο άρ¬ 
θρο 54 παρ. 1 και 3 όπως αυτά ισχύουν κάθε φορά. 

Αρθρο 4 

Τροποποίηση Κανονισμού 

Κάθε τροποποίηση του παρόντα Κανονισμού γίνεται με 
απόφαση του Υπουργού Εσωτερικών, Δημόσιας 
Διοίκησης και Αποκέντρωσης, και δημοσιεύεται στην 
Εφημερίδα της Κυβερνήσεως. 

Αρθρο 5 
Οικονομικό έτος 

Το οικονομικό έτος της διαχείρισης αντιστοιχεί στο η¬ 
μερολογιακό έτος και με την λήξη του κλείνουν οι ετήσιοι 
λογαριασμού και ενεργείται η απογραφή της περιουσίας 
του Περιφερειακού Ταμείου Ανάπτυξης. 

Αρθρο 6 
Πόροι 

Πόροι του Περιφερειακού Ταμείου είναι: 
α. Ποσοστό απότις χρηματοδοτήσεις τις οποίες διαχει¬ 
ρίζεται. προσδιοριζόμενο με απόφαση των Υπουργών 
Εθνικής Οικονομίας και Εσωτερικών, Δημόσιας 
Διοίκησης και Αποκέντρωσης. 

β. Έσοδα από την επιβολής τελών, δικαιωμάτων και ει¬ 
σφορών. 

γ. Έσοδα από συμμετοχή σε προγράμματα της ΕΈ. 
δ, Έσοδα απάτην παροχή υπηρεσιών την εκτέλεση ερ¬ 
γασιών την διεξαγωγή ερευνών και την εκπόνηση μελε¬ 
τών και προγραμμάτων, 
ε. Έσοδα από κάθε είδους επιχορηγήσεις, 
στ. Έσοδα από δωρεές, κληροδοτήματα, κληρονομιές, 
ζ. Έσοδα από την περιουσία του Ταμείου, 
η. Έσοδα από κάθε άλλη πηγή. 

θ. Εισροές από την σύναψη δανείων τα οποία δεν απο¬ 
τελούν έσοδα αλλά χρηματικές εισροές. 

Οι πόροι του Ταμείου κατατίθενται σε ειδικό λογαρια¬ 
σμό Τράπεζας σε δραχμές ή συνάλλαγμα. 

Άρθρο 7 

Προϋπολογισμός 

Η οικονομική διαχείριση του Π.Τ.Α. ενεργείται με βάση 
το δικό της προύπολογισμό εσόδων και εξόδων. 

Ο Γενικός Προϋπολογισμός αποτελείται από τους πα¬ 
ρακάτω επιμέρους προϋπολογισμούς: 

• Προϋπολογισμός Εσόδων. 

• Προϋπολογισμός Εξόδων. 

• Προϋπολογισμός Έργων και Επενδύσεων. 

Ο προϋπολογισμός καταρτίζεται από το Τμήμα 
Οικονομικών Υπηρεσιών δύο μήνες πριν την έναρξη του 
οικονομικού έτους βάσει των προβλέψεων που στηρίζο¬ 
νται σε στοιχεία που βρίσκονται στη διάθεση της υπηρε¬ 
σίας και προέρχονται από τις διάφορες υπηρεσίες του 
Π.Τ.Α. 

Ο προϋπολογισμός εγκρίνεται από το Διοικητικό 
Συμβούλιο του Π.Τ.Α. μετά από εισήγηση του Προέδρου 
ένα μήναπριντην έναρξη του οικονομικού έτους και υπο¬ 
βάλλεται στο Υπουργείο Εσωτερικών. Δημόσιας 
Διοίκησης και Αποκέντρωσης. 

Μαζί με τον προϋπολογισμό καταρτίζεται και το ταμια¬ 
κό πρόγραμμα στο οποίο υπολογίζονται διαχρονικά κατά 

την διάρκεια της προϋπολογισπκής περιόδου, οι χρήμα- 
τικές εισροές και εκροές που προκύπτουν από την προ¬ 
γραμματισμένη δράση του Π.Τ.Α. 

Το ταμιακό πρόγραμμα καταρτίζεται από το Τμήμα 
Οικονομικών Υπηρεσιών. 

Στον προϋπολογισμό του Ταμείου προσδιορίζονται όλα 
τα έσοδα και τα έξοδα καθώς και τα πιο κάτω αποθεματι- 
κά; 

α. Τακτικό αποθεματικο. 

β. Εκτακτο αποθεματικο. 

Η οικονομική Υπηρεσία του Π.Τ.Α. τηρεί ξεχωριστό βι¬ 
βλίο Προϋπολογισμού για την παρακολούθησή του. 

Προς διευκόλυνση της ενημέρωσης του 
Προϋπολογισμού πρεπει στα οικεία Γραμμάτια 
Είσπραξης και Εντάλματα πληρωμής να σημειώνονται τα 
κεφάλαια και άρθρα του προϋπολογισμού, ως και τα αντί¬ 
στοιχα ποσά, στα οποία αφορούν οι λογιστικά απεικονι- 
ζόμενες σε αυτά πράξεις. 

Αρθρο 8 

Λογιστικά Βιβλία και Στοιχεία 

Τα κύρια και βοηθητικά λογιστικά βιβλία είναι τα εξής: 

Βιβλίο Απογραφων και Ισολογισμών. 

Ημερολόγιο Ταμείο (εισπράξεων και πληρωμών). 

— Ημερολόγιο Διαφόρων Πράξεων (πράξεων που δεν 
είναι ταμειακές). 

Γενικό Καθολικό. 

— Αναλυτικά Καθολικά. 

Ισοζύγια αναλυτικού και Γενικού Καθολικού. 

- Βιβλίο Μητρώου Παγίων. 

Στα ημερολόγια καταχωρούνται πρωτογενούς οι εγγρα¬ 
φές. Τα ημερολόγια Ταμείου και διαφόρων πράξεων μπο¬ 
ρεί να ενοποιηθούν σε Γενικό Ημερολόγιο. 

Στο βιβλίο Απογραοών και Ισολογισμών καταχωρείται 
στο τέλος κάθε χρήσης η απογραφή των περιουσιακών 
στοιχείων του Ταμείου οι απαιτήσεις, τα διαθέσιμα και οι 
υποχρεώσεις του. Η απογραφή και η αποτίμηση των περι¬ 
ουσιακών στοιχείων, απαιτήσεων, διαθέσιμων και υπο- 
χρεώσεωντου Π.Τ.Α γίνεται με βάση τα άρθρα 27 και 28 
του Κ.Β.Σ. (ΠΔ 186/1992). όπως τροποποιήθηκε και ισχύ¬ 
ει σήμερα. 

Στο βιβλίο Απογραψών και Ισολογισμών, πρέπει να κα- 
ταχωρείται στα τέλος της χρήσης, εκτός από την απο- 
γραφή, ο Ισολογισμός, η κατάσταση του λογαριασμού 
της Γενικής Εκμετάλλευσης και η κατασταση λογαρια¬ 
σμού Αποτελεσμάτων Χρησεως. 

Στο βιβλίο Μητρώου Παγίων καταχωρούνται αναλυτικά 
τα πάγια περιουσιακά στοιχεία η παρακολούθηση των ο¬ 
ποίων γίνεται κατά κατηγορία παγίων σύμφωνα με το λο¬ 
γιστικό σχέδιο. 

Οι πληροφορίες που πρεπει να υπάρχουν είναι: 

Κωδικός παγίου, ημερομηνία κτήσης, περιγραφή εί¬ 
δους, αξία κτησης, βελτιώσεις, επεκτάσεις, αποσβέσεις, 
υπόλογος. 

Επίσης, στο βιβλίο αυτό παρακολουθούνται αναλυτικά 
και οι αποσβέσεις κάθε πάγιου περιουσιακού στοιχείου. 

Άρθρο 9 

Θεώρηση των λογιστικών βιβλίων και στοιχείων 

Τα λογιστικά βιβλία και στοιχεία του Π.Τ.Α. θεωρούνται 
απο την αρμόδια Δημοσία Οικονομική Υπηρεσία (ΔΟΥ) 
της έδρας τσυ Ταμείου. 


Άρθρο 10 

Λογιστικό Σχέδιο - Μηχανογράφηση 

Το Περιφερειακό Ταμείο Ανάπτυξης για την λογιστική 
παρακολούθηση εφαρμόζειτο διπλογραφικό σύστημα με 
εφαρμογή του Γενικού Λογιστικού Σχεδίου, προσαρμο¬ 
σμένο στις ανάγκες του. 

Γισ την ενημέρωση των λογαριασμών ισχύει η βασική 
αρχή της ύπαρξης παραστατικού (δικαιολογητικού). δη¬ 
λαδή του αποδεικτικού πραγματοποίησης του εσόδου, ε¬ 
ξόδου, είσπραξης ή πληρωμής, τιμολόγια, πιστωτικό ση¬ 
μείωμα, απόδειξη παροχής υπηρεσιών κ.λ.π. που προ- 
βλέπονται σε κάθε περίπτωση. 

Στους αναλυτικούς λογαρισμους της τελευταίας βαθμί¬ 
δας καταχωρούνται τα εξής τουλάχιστον σημεία: 

• Ο αύξων αριθμός του παραστατικού, με το οποίο γί¬ 
νεται η λογιστικοποίηση και καταχώρηση στο λογαρια¬ 
σμό αυτό του σχετικού ποσού. 

• Σύντομη αιτιολογία για την εγγραφή, δηλαδή για κά¬ 
θε ποσό που καταχωρείται στην χρέωση ή στην πίστωση 
του λογαριασμού. 

Στους αναλυτικούς λογαριασμούς της τελευταίας βαθ¬ 
μίδας είναι υποχρεωτική η τήρηση αναλυτικών μερίδων 
σε καρτέλες. 

Οι λογαριασμοί της προτελευταίας βαθμίδας, μπορούν 
να ενημερώνονται μόνο με την συνολική κίνηση τόσο της 
χρέωσης οσο και της πίστωσης, των αντίστοιχων λογα¬ 
ριασμών της τελευταίας βαθμίδας (αναλυτικών), με την 
προϋπόθεση ότι οι αναλυτικοί λογαριασμοί θα ενημερώ¬ 
νονται στο τέλος κάθε μήνα. 

Για την εφαρμογή μηχανογραφικής επεξεργασίας των 
λογιστικών δεδομένων, πρέπει το πρόγραμμα εφαρμο¬ 
γής της Λογιστικής να περιλαμβάνει την ενημέρωση των 
λογαριασμών, που προβλέπονται από το Σχέδιο 
Λογαρισμών του Π.Τ.Α., με βάση ειδικά παραστατικά 
στοιχεία, που θα εκδίδει η οικονομική υπηρεσία και στα ο¬ 
ποία θα απεικονίζονται όλες οι καθημερινές συναλλαγές 
του ταμείου. 

Το πρόγραμμα της Λογιστικής πρέπει να εξασφαλίζει 
ταυτόχρονη ενημέρωση των ημερολογίων (αναλυτικών 
και συγκεντρωτικών) και των καθολικών (αναλυτικών και 
Γενικού), καθημερινή λογιστική και ταμειακή συμφωνία 
για τις πράξεις της ημέρας, ισοζύγια (αναλυτικά και 
Γενικό) και όλες τις απαραίτητες για της ανάγκες του 
Π.Τ.Α. λογιστικές και στατιστικές πληροφορίες. Το πρό¬ 
γραμμα πρέπει να ανταποκρίνεται στις απαιτήσεις των 
διατάξεωντου Κ.Β.Σ. (Π.Δ. 186/92). 

Η πρωτοβουλία για την ταξινόμηση και κωδικοποίηση 
των καθημερινών οικονομικών πράξεων και άλλων λογι¬ 
στικών εγγράφων τακτοποίησης των λογαριασμών και 
κατάρτισης του Ισολογισμού του Π.Τ.Α, αποτελεί αρμο¬ 
διότητα και ευθύνη της οικονομικής υπηρεσίαςτου Π.Τ.Α. 

Άρθρο 11 
Ταμείο 

Το ταμείο του Π.Τ.Α. ενεργεί τις εισπράξεις και πληρω¬ 
μές και έχει την ευθυνη γιατην διαχείριση των χρηματικών 
διαθέσιμων. 

Το ταμείο είναι υποχρεωμένο να τηρεί και να ενημερώ¬ 
νει καθημερινά το Βιβλίο Εισπράξεων και Πληρωμών. 
Στοβιβλίο αυτό καταχωρείται, μετά το ημερήσιο κλείσιμο 
του Ταμείου και το προς εξίσωση υπόλοιπο. 

Ο ταμίας είναι υποχρεωμένος να καταχωρεί καθημερινά 
στο Βιβλίο Ταμείου και στη σελίδα των εισπράξεων άλατα 

Γραμμάτια Είσπραξης που εκδόθηκαν και εισπράχθηκαν. 

Η έκδοση ίων Γραμματίων Είσπραξης γίνεται απάτην 
οικονομική υπηρεσία. 

Επιπλέον, ο Ταμίας είναι υποχρεωμένος να καταχωρεί 
καθημερινά, στο Βιβλίο Ταμείου και μάλιστα στη σελίδα 
των Πληρωμών, όλα τα εκτελούμενα από αυτόν 
Εντάλματα Πληρωμής. Τα Εντάλματα Πληρωμής εκδίδο- 
νται από την οικονομική υπηρεσία. 

Στο τέλος κάθε μέρας ενεργείται η συμφωνία του ταμεί¬ 
ου και προσδιορίζεται το υπόλοιπο των χρηματικών διαθε¬ 
σίμων, που πρέπει να έχει ο Ταμίας στο χρηματοκιβώτιο 
του, δηλαδή αθροίζοντας όλες οι εισπράξεις της ημέρας, 
όλες οι πληρωμές και προστίθεται στο ποσό των εισπρά¬ 
ξεων το υπόλοιπο μετρητών της προηγούμενης ημέρας 
και προσδιορίζεται το υπόλοιπο. Στη συνέχεια καταρτίζε¬ 
ται το Πρωτόκολλο καταμέτρησης του ταμείου και διαπι¬ 
στώνεται η συμφωνία του με το υπόλοιπο ταμείου που α¬ 
ναγράφεται στο Βιβλίο Ταμείου. Το Πρωτόκολλο καταμέ¬ 
τρησης υπογράφεται από τον Προϊστάμενο της 
υπηρεσίας. 

Μετά από το κλείοιμο της ημέρας, παραδίδονται τα 
Γραμμάτια Είσπραξης και τα Εντάλματα Πληρωμής στο 
Λογιστήριο για την μηχανογραφική τους επεξεργασία. 

Το Λογιστήριο με τη Μηχανογράφηση θα έχει στη διά¬ 
θεσή του. μετά την επεξεργασία των Γραμματίων Εί¬ 
σπραξης και Ενταλμάτων Πληρωμής, κατάσταση των ει¬ 
σπράξεων και πληρωμών της ημέρας που θα πρέπει να 
συμφωνουν με το βιβλίο Ταμείου. 

Αρθρο 12 

Πληρωμές - Δικαιολογητικά 

Για κάθε πληρωμή εκδίδεται αποτην οικονομική υπηρε- 
σία'Ενταλμα Πληρωμής. Οι πληρωμές γίνονται εφόσον υ¬ 
πάρχουν τα στοιχεία που προβλέπονται, σε κάθε περί¬ 
πτωση από τον παρόντα κανονισμό και από τον Κώδικα Βι¬ 
βλίων και Στοιχείων (Δελτία αποστολής, Τιμολόγια, 
Τιμολόγια παροχής υπηρεσιών, Απόδειξη δαπάνης κ.λπ.) 

Την ευθύνη της πληρότητας, νομιμότητας και εγκυρό- 
τητας των δικαιολογητικών έχει η οικονομική υπηρεσία. 

Σε κάθε χρημάτικό ένταλμα επισυνάπτονται με ευθύνη του 
εκδότη (λογιστήριο) όλα τα απαραίτητα δικαιολογητικά. 

Οι πληρωμές γίνονται με επιταγές ή μετρητά. Μετην έκ¬ 
δοση επιταγής πρέπει να κρατείται αντίγραφο της επιτα¬ 
γής, το οποίο θα επισυνάπτεται στο Ένταλμα Πληρωμής. 
Στις επιταγές πρέπει να αναγράφεται πάντα το όνοματου 
δικαιούχου και σε καμία περίπτωση τρίτου προς τη συ¬ 
ναλλαγή προσώπου. 

Αρθρο 13 

Πληρωμές - Προκαταβολές 

Γ ια τη διενέργεια πληρωμών που από τη φύση τους εί¬ 
ναι αδύνατον να γίνουν με τις διατυπώσεις που απαιτού¬ 
νται, επιτρέπεται να προκαταβάλλεται το απαιτούμενο 
ποσό, επί αποδόσει λογ/σμού, σε υπάλληλο του Π.Τ.Α., 
που ορίζεται με πράξη του προέδρου ή του νόμιμου ανα¬ 
πληρωτή του. Το ανωτέρω ποσό προκαταβολών ορίζεται 
πάντοτε από το Διοικ. Συμβούλιο. Η απόφαση αυτή καθο¬ 
ρίζει και την προθεσμία αποδόσεως λογ/σμού. 

Η προθεσμία πρέπει να είναι εύλογη και δε μπορεί να υ¬ 
περβαίνει τον ένα μήνα από τη λήξη του διαχειριστικού έ¬ 
τους. 

Επιτρέπεται η συναπόδοση λογαριασμού πολλών προ¬ 
καταβολών που αναφέρονται σε ένα έργο, μια προμήθεια 


ή μια εργασία, όταν είναι αδύναμος ο διαχωρισμός των δι- 
καιολογητικών κατά πληρωμή. 

Στην περίπτωση αυτή η προθεσμία απόδοσης λογαρια¬ 
σμού παρατείνεται μέχρι της λήξεως της τελε υταίας προ¬ 
καταβολής. 

Σε περιπτώσεις εισαγωγής ειδών από το εξωτερικό, η 
προπληρωμή των διαφόρων ποσών γίνεται στο όνοματης 
Τράπεζας που μεσολαβεί. Η των προπληρωμών αυτών γί¬ 
νεται κατά την εισαγωγή και η απόδοση λογαριασμού με¬ 
τά τη παραλαβή των ειδών που αγοράστηκαν. 

Επίσης στους μετακινούμενους του Π.Τ.Α., τον 
Πρόεδρο, Αντιπρόεδρο καιτα μέλητου Δ.Σ. είναι δυνατή η 
χορήγηση, με πράξη του προέδρου, προκαταβολής, το ύ¬ 
ψος της οποίας καθορίζεται πάντοτε με απόφαση του Δ.Σ. 

Στους μετακινούμενους υπαλλήλους του Π.Τ.Α., είναι δυ¬ 
νατή η χορήγηση, με πράξη του Προέδρου, προκαταβολής 
το ύψος της οποίας καθορίζεται με απόφαση του Δ.Σ. 

Αρθρο 14 

Υπόλογος - Διατάκτης 

Κύριος Διατάκτηςτωνδαπανώνείναι ο Πρόεδροςτου Τα¬ 
μείου αναπληρούμενος από τον νόμιμο αναπληρωτή του. 

Υπεύθυνος και υπόλογος για την νομιμότητα των δικαι- 
ολογητικώντων δαπανών, είναι ο Πρόεδροςτου Π.Τ.Α. ή 
ο νόμιμος αναπληρωτής του. 

Υπεύθυνος του Π.Τ.Α.για τη χρηματική διαχείριση των 
έργων του προγράμματος Δημοσίων Επενδύσεων 
(Σ.Α.Ε.Π.) είναι ο ορισθείς από τον Πρόεδρος Υπόλογος, 
προϊστάμενος του Τμήματος Οικονομικών Υπηρεσιών. 

Ο υπόλογος είναι νομιμοποιημένος και κάνει αναλήψεις 
και πληρωμές. 

Άρθρο 15 

Γραμμάτιο Είσπραξης 

Το Γραμματιο Είσπραξης εκδίδεται από το Λογιστήριο 
εις τριπλούν (3πλούν). Τα Γραμμάτια Είσπραξης πρέπει 
να είναι προαριθμημένα. Το πρωτότυπο του Γραμματίου 
Είσπραξης, προορίζεται για το ταμείο και στη συνέχεια 
παραδίδεται στο Λογιστήριο. 

Στο Γ ραμμάτιο Είσπραξης αναγράφονται οι προς πί¬ 
στωση λογαριασμοί κατά κωδικό αριθμό σε τελευταία α¬ 
νάλυση (δευτεροβάθμιος ή τριτοβάθμιος) με βάση το 
Σχέδιο Λογαριασμών του Π.Τ.Α. Στο Γραμμάτιο Είσπρα¬ 
ξης αναγράφονται επίσης τα στοιχεία του Φορέα από τον 
οποίο πραγματοποιείται η είσπραξη, σύντομη αλλά σα¬ 
φής αιτιολογία της είσπραξης και το συνολικό ποσό αριθ¬ 
μητικά και ολογράφως. Παραπλεύρωςτου λογαριασμού 
προς πίστωση αναγράφεται καιτοποσόμετο οποίο θαπι- 
στωθεί ο λογαριασμός αυτός. 

Το Γραμμάτιος Είσπραξης υπογράφεται από αυτόν που 
το εξέδωσε (Λογιστήριο). 

Το Γραμμάτιος Είσπραξης υπογράφεται υποχρεωτικά 
από αυτόν που καταβάλλει τα χρήματα και σφραγίζεται 
και υπογράφεται από τονταμίατου Π.Τ.Α. Το Ταμείο πρέ¬ 
πει να εφοδιαστεί με σφραγίδα με ημερομηνία. Με τη 
σφραγίδα αυτή θα ακυρώνει και όλα τα επισυναπτόμενα 
δικαιολογητικά, τόσο στα Γραμμάτια Είσπραξης όσο και 
στα Εντάλματα Πληρωμής. 

Στο Γραμμάτιο Είσπραξης σημειώνονται, σε ιδιαίτερη 
θέση, τα επισυναπτόμενα δικαιολογητικά. 

Το πρώτο αντίγραφο του Γραμματίου Είσπραξης παρα- 
δίδεται στον καταβάλλοντα το χρηματικό ποσό, σαν από¬ 
δειξη είσπραξης. 

Το δεύτερο αντίγραφο παραμένει στο στέλεχος και χρη¬ 
σιμοποιείται αποκλειστικά απο αυτόν που ενημερώνει το 
Βιβλίο Παρακολούθησης Εκτέλεσης του Προϋπολογισμού 
τ ης Επιχείρησης, αψού προηγούμενα έχει γίνει ανακατά¬ 
ταξη των κονδυλίων, που αναφέρονται στο Γραμμάτιο Εί¬ 
σπραξης. κατά Κεφάλαιο και Άρθρο του Προϋπολογισμού. 

Τα Γραμμάτια Είσπραξης που εκδίδονται για την απει¬ 
κόνιση ταμειακών συμψηφιστικών εγγράφων πρέπει να α- 
ναγραψούν στη θέση ιης υπογραφής του καταβάλλοντος 
τη λέξη «ΣΥΜΨΗΦΙΣΜΟΣ» και να μνημονεύεται ο αριθμός 
και η ημερομηνία του αντίστοιχου Εντάλματος Πληρωμής 
με το οποίο συμψηφίζεται. 

Μετά από αυτό τα Γραμμάτια Είσπραξης αρχειοθετού 
νται από το λογιστήριο κατά απόλυτη αριθμητική σειρά. 

Άρθρο 16 

Ενταλματα Πληρωμής 

Το Ένταλμα Πληρωμής εκδίδεται απο το Λογιστήριο εις 
τριπλό ύν (3πλούν). Τα Εντάλματα Πληρωμής πρέπει να εί¬ 
ναι προαριθμημένα. Το πρωτότυπο του Εντάλματος Πλη¬ 
ρωμής, προορίζεται για το ταμείο και στη συνέχεια παρα- 
δίδεται στο Λογιστήριο. 

Στο Ένταλμα Πληρωμής αναγράφονται οι προς χρέωση 
λογαριασμοί κατά κωδικό αιθμό σε τελευταία ανάλυση 
(δευτεροβάθμιος ή τριτοβάθμιος) με βάση το Σχέδιο 
Λογαριασμών της Επιχείρησης. Στο Ένταλμα Πληρωμής 
αναγράφονται επίσης τα στοιχεία του προσώπου προς το 
οποίο γίνεται η πληρωμή, σύντομη αλλα σαφής αιτιολογία 
της πληρωμής και το συνολικό ποσό αριθμητικά και ολο¬ 
γράφως. Σημειώνεται ότι παραπλεύρους του κάθε λογα¬ 
ριασμού για χρέωση αναγράφεται και το ποσό μετο οποίο 
θα χρεωθεί ο λογαριασμός αυτός. 

Το Ένταλμα Πληρωμής υπογράφεται από αυτόν που το 
εξέδωσε (Λογιστήριο) και για την εκτέλεσή του συνυπο¬ 
γράφεται από τον Υπεύθυνο του Τμήματος Οικονομικών 
Υπηρεσιών. Επίσης τίθεται και η ημερομηνία έκδοσης. 

Το Ένταλμα Πληρωμής εκτελείται από τον ταμία, ο ο¬ 
ποίος σημειώνει την ημερομηνία πληρωμής, σφραγίζει 
και υπογράφει το Ένταλμα, αφού προηγουμένως βεβαι¬ 
ωθεί ότι έχει υπογράψει, ως λαβών, το πρόσωπο το οποίο 
αναφέρετ αι στο Ένταλμα Πληρωμής, αλλά και ότι υπάρ¬ 
χουν οι υπογραφές των αναφερομένων στην προηγούμε¬ 
νη παράγραφο. 

Σε ιδιαίτερη θέση του Εντάλματος Πληρωμής σημειώ¬ 
νονται τα επισυναπτόμενα δικαιολογητικά. 

Τα πρωτότυπα Εντάλματα Πληρωμής, μαζί με τα συ¬ 
νημμένα σε αυτά δικαιολογητικά αρχειοθετούνται από το 
Λογιστήριο κατά την ημερομηνία της πραγματικής πλη¬ 
ρωμής τους. 

Το δεύτερο αντίγραφο του Εντάλματος Πληρωμής πα¬ 
ραμένει στο στέλεχος και χρησιμοποιείται αποκλειστικά 
από αυτόν που ενημερώνει το βιβλίο Παρακολούθησης 
Εκτέλεσης του Προϋπολογισμού, αφού προηγούμενα έχει 
ανακατατάξει τα κονδύλια που αναφέρονται στο Ένταλμα 
Πληρωμής, κατά Κεφάλαιο και Άρθρο του 
Προϋπολογισμού. 

Άρθρο 17 

Δελτία Συμψηφιστικών Εγγράφων 

Τα Δελτία Συμψηφισσσστικών Εγγράφων εκδίδονται α¬ 
πό το Λογιστήριο εις τριπλούν (3πλούν) και είναι προα- 
ριθμημένα. 

Στο Δελτίο Συμψηφιστικής Εγγραφής καταχωρούνται 


αναλυτικά οι προς χρέωση καιπίστωση λογαριασμοί κατά 
κωδικό αριθμό σε τελευταία ανάλυση (δευτεροβάθμιος ή 
τριτοβάθμιος). 

Στο Δελτίο Συμψηφιστικής Εγγραφής αναφέρεται σύ¬ 
ντομη αλλά σαφής αιτιολογία για τη λογιστική εγγραφή 
που περιλαμβάνεται σε αυτό. Επίσης σε ιδιαίτερη θέση 
σημειώνονται τα επισυναπτόμενα δικαιολογητικά. 

Το Δελτίο Συμψηφιστικής Εγγραφής υπογράφεται από 
αυτόν που το συνέταξε (Λογιστήριο). 

Το πρωτότυπο Δελτίο Συμψηφιστικής Εγγραφής μετά 
συνημμένα σε αυτό δικαιολογητικά, αρχειοθετείται από 
το Λογιστήριο κατά απόλυτη αριθμητική σειρά. 

Το πρώτα αντίγραφο προορίζεται για τη 
Μηχανογράφηση και το δεύτερο αντίγραφο παραμένει 
στο στέλεχος. Εάν όμως χρησιμοποιείται ειδικό Δελτίο 
Συμψηφιστικών Εγγράφων για την ενημέρωση της 
Μηχανογράφησης τότε το Δελτίο Συμψηφιοτικής εγγρα¬ 
φής πρέπει να εκδίδεται εις διπλούν (2πλούν). 

Για λογους διαχειριστικής τάξης πρέπει να παρακολου- 
θούνται από το Λογιστήριο της Επιχείρησης τα αδιάθετοι έ¬ 
ντυπα των Γραμματίων Είσπραξης. Ενταλμάτων 
Πληρωμής και Δελτίων Συμψηφιστικών Εγγράφων. Η πα¬ 
ρακολούθηση αυτή μπορεί να γίνει σε μια εξωλογιστική 
καρτέλλα. 

Άρθρο 18 

Απολογισμός - Ισολογισμός 

Το Περιφερειακό Ταμείο καταρτίζει μέσα στο πρώτο τε¬ 
τράμηνο από τη λήξη του οικονομικού έτους τον ισολογι- 
σμό.τα αποτελέσματα χρήσης καθώς και τον απολογισμό. 

Με τη λήξη του οικονομικού έτους κλείνονται οι ετήσιοι 
λογαριασμοί, γίνεται η απογραφή της περιουσίας του 
Π.Τ.Α. και συντάσσεται ο ισολογισμός, ο απολογισμός, τα 
αποτελέσματα χρήσεως, η κατάσταση λογαριασμού 
Γενικής εκμετάλλευσης και το προσάρτημα. 

Στο προσάρτημα δίνονται πρόσθετες πληροφορίες και 
επεξηγήσεις για τον ισολογισμό και τα αποτελέσματα 
χρήσεως. 

Ισολογισμός και ο απολλογισμός συνοδεύονται από α¬ 
ναλυτική έκθεση πεπραγμένων, που εγκρίνεται από το 
Δ.Σ. και περιλαμβάνει αιτιολόγηση των λογαριασμών και 
ανάλυση των εσόδων και εξόδων, των αποτελεσμάτων 
της χρήσης και της δημιουργίας των αποθεματικών. Στον 
απολογισμό απεικονίζεται ο βαθμός της επιτυχίας των 
διαφόρων προβλέψεων του προϋπολογισμού στο ίδιο 
διάστημα. 

Ο ισολογισμός και ο απολογισμός υπογράφονται από 
τον Πρόεδρο του Π.Τ.Α. 

Ο ισολογισμός και ο απολογισμός αποστέλλεται στο 
Υπουργείου Εσωτερικών, Δημόσιας Διοίκησης και 
Αποκέντρωσης και δημοσιεύεται σε δύο ημερήσιες εφη¬ 
μερίδες πανελλήνιας κυκλοφορίας, μία των οποίων είναι 
οικονομική. 

Αρθρο 19 

Εσωτερικός Έλεγχος 

Ο εσωτερικός έλεγχος γίνεται από τον Υπεύθυνο του 
Τμήματος Οικονομικών Υπηρεσιών και αφόρα: 

• Εάντηρήθηκαν οιπροβλεπόμενες από τον κανονισμό 
και λοιπές διατάξεις διαδικασίες. 

• Εάν τα οικεία δικαιολογητικά που στηρίζουν τη δαπά¬ 
νη έχουν εκδοθεί κανονικά και φέρουν τις υπογραφές των 
συμπρατόντων υπηρεσιακών οργάνων. 

•Αν η εντελλόμενη δαπάνη προβλέπεται από τον προϋ¬ 
πολογισμό εξόδων του Π.Τ.Α. 

• Αν τα δικαιολογηιικα των δαπανών είναι έγκυρα και έ¬ 
χουν εκδοθεί σύμφωνα με τις διατάξεις του παρόντα κα¬ 
νονισμού και των διατάξεων του Κ.Β.Σ. (ΠΔ 186/92). 

• Αν έγιναν οι νόμιμες κρατήσεις υπέρ του Δημοσίου και 
τρίτων και αποδοθήκαν αυτές νομίμως και εμπρόθεσμα. 

• Την σωστή τήρηση των λογαριασμών του Λογιστικού 
Σχεδίου. 


Άρθρο 20 

Τακτικός και έκτακτος έλεγχος 


ληψης πρόσκλησης, αυτή περιλαμβάνει όρους που καθο¬ 
ρίζουν ή παραπέμπουν σε λεπτομερή προκήρυξη, στην ο¬ 
ποία καθορίζονται οι προδιαγραφές και το κριτήριο επι¬ 
λογής. δηλαδή η φθινότερη προσφορά ή τεχνοοικονομι- 
κά συμφερότερη οπότε στη δεύτερη περίπτωση θα 
προβλέπεταιοτρόπος βαθμολογίας, μετά στοιχεία, τους 
συντελεστές βαρύτητας αυτών και ο τύπος βάσει του ο¬ 
ποίου θα προκύπτει η βέλτιστη προσφορά 


(π.χ. βέλτιστη προσφορά = 


το μεγαλύτερο κλάσμα 


οικονομική προσφορά 
άθροισμα βαθμολογίας 


Ο Τακτικός έλεγχος των Π.Τ.Α. γίνεται από ορκωτούς ε¬ 
λεγκτές ή από ιο Ελεγκτικό Συνέδριο. 

Ο έκτακτος έλεγχος των Π.Τ.Α. μπορεί να γίνεται: 

• Από ορκωτούς λογιστές που εκλέγονται από πίνακες 
που υποβάλει το Σ.Ο.Ε. με απόφαση του Υπουργού Εσω¬ 
τερικών. Δημόσιας Διοίκησης και Αποκέντρωσης. 

•Από τριμελή επιτροπή ελέγχου που αποτελείται από 
τον Πρόεδρο του Ελεγκτικού Συνεδρίου της έδρας της 
Περιφέρειας, ένα δημόσιο υπάλληλο κατηγορίας ΠΕ μεε- 
μπειρία σε θέματα οικονομικής διαχείρισης και έναν ορ¬ 
κωτό ελεγκτή 

• Από επιθεωρητή του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

Η επιτροπή ελέγχου ή ο επιθεωρητής ορίζονται με από¬ 
φαση του Υπουργού Εσωτερικών. Δημόσιας Διοίκησης 
και Αποκέντρωσης. 

Άρθρο 21 
Προμήθειες 

Στην αρχή κάθε οικονομικού έτους συντάσσεταιτο ετή¬ 
σιο πρόγραμμα προμηθειών. 

Μέχρι τη σύνταξη απο Δ.Σ. των σχετικών κανονισμών 
(προμηθειών κ.λπ.) κπτπτις διατάξεις του άρθρου 56παρ. 
3του Ν. 2218/94 εφαρμόζονται τα εξής: 

Οι κανόνες που ρυθμίζουν τη διενέργεια των προμηθει¬ 
ών των υλικών κ.λπ. που χρειάζονται για τις ανάγκες της 
Επιχείρησης αφορούν προμήθειες κάθε είδους συσκευ¬ 
ών. εργαλείων, οχημάτων, επίπλων. Υ/Υ, σκευών κ.λπ. που 
χρησιμοποιούνται στη λειτουργία του Π.Τ.Α. 

Επίσης οι κανόνες αυτοί εφρμόζονται και στις περιπτώ¬ 
σεις διενέργειας μιεταφορας και μίσθωσης ακινήτων. 

Στις παραπάνω περιπτώσεις δεν υπάγονται οι κάθε είδους 
αναθέσεις μελετών, ερευνών ή άλλων τεχνικών εργασιών. 

Προμήθεις μιε προϋπολογισμό μέχρι 400.000 δρχ, διε- 
νεργοιίνται απ' ευθείας με απόφαση του Προέδρου του 
Π.Τ.Α. 

Προμήθειες μιε προϋπολογισμό μέχρι 400.001 δρχ. έως 
4.000.000 δρχ. διενεργούνται με πρόχειρο διαγωνισμό με 
αιτιολογημένη απόφαση του Προέδρου, ο οποίος επιλέ¬ 
γει μεταξύ τριών τουλάχιστον προσφορών που λαμβάνο- 
νται από καταλλήλους προμηθευτές. 

Προμήθειες με προϋπολογισμό που υπερβαίνει τα 
4.000.000 δρχ. διενεργούνται με διαγωνισμό, με αιτιολο- 
γημιένη απόφαση του Προέδρου, μετά από εισήγηση τρι¬ 
μελούς επιτροπής, η οποία ορίζε-αι από τον Πρόεδρο του 
Π.Τ.Α. και αποτελείται από ένα μέλος του Δ.Σ., ένα στέλε¬ 
χος της οικονομικής υπηρεσίας και ένα στέλεχος του 
Π.Τ.Α. μετά από Δημόσια πρόσκληση, περίληψη της οποί¬ 
ας δημοσιεύεται σε μια τουλάχιστον τοπική εφημερίδα και 
σε μία ημερήσια εφημερίδα πανελλήνιας κυκλοφορίας. 

Στις περιπτώσεις του διαγωνισμού με δημοσίευση περί¬ 


Επίσης στην πρόσκληση θα αναφέρονται τα προς προ¬ 
μήθεια είδη, οι ποσότητες αυτών, ο χρόνος παράδοσης, ο 
τρόπος πληρωμής και ο τρόπος επίλυσης διαφορών και 
κάθε άλλη αναγκαία λεπτομέρεια. 

Η παραλαβή των υλικών για προμήθειες μέχρι 400.000 
δρχ. γίνεται από τον αρμόδιο υπέιλληλο προμηθειών του 
Π.Τ.Α. 

Γ ια προμήθειες άνω των 400.000 δδρχ. η παραλαβή των 
υλικών πιστοποιείται από τριμελή επιτροπή, που αποτε- 
λείται από υπαλλήλους του Π.Τ.Α., οριζόμενη από τη πρό¬ 
εδρο. Η επιτροπή συντάσσει πρακτικό ποσοτικής και ποι¬ 
οτικής παραλαβής. 

Εφόσον στο ανωτέρο πρακτικό υπάρχουν παρατηρή¬ 
σεις ή διαφωνίες μεταξύ των μελών της επιτροπής ή του 
αναδόχου, το πρωτόκολλο αποστέλλεται για λήψη από- 
φασης (έγκριση ή απόρριψη) στονπρόεδρο. Διαφορετικά 
θεωρείται εγκεκριμένα. 

Στις περιπτώσεις προμηθειών άνω των 400.000 δρχ. επι¬ 
συνάπτεται υποχρεωτικά ως δικαιολογητικό πληρωμής συμ¬ 
φωνητικό, μεταξύ του αναδόχου και το Προέδρουτου Π.Τ.Α. 

Αρθρο 22 

Διαχείριση πιστώσεων 

Την ευθύνη για τη διαχείριση πιστώσεων, σύμφωνα με τις 
αποφάσεις του περιφερειακού συμβουλίου, του προγράμ¬ 
ματος Δημοσίων Επενδύσεων, χρηματοδοτήσεων φορέων 
του δημόσιου τομέα και άλλων νομικών προσώπων, χρη¬ 
ματοδοτήσεων προερχόμενων από προγράμματα της Ευ¬ 
ρωπαϊκής Ένωσης και άλλων διεθνών οργανισμών και λοι¬ 
πών φορέων εξωτερικού, οι οποίες αφορούν τα περιφερει¬ 
ακά, τα νομαρχιακά τα τοπικά και τα ειδικά αναπτυξιακά 
προγράμματα της περιοχής της περιφέρειας, έχει το τμή¬ 
μα οικονομικής διαχείρισης επενδυτικών προγραμμάτων. 

Το Περιφερειακό Ταμείο Ανάπτυξης για την διαχείριση 
των παραπάνω λογαριασμών τηρεί λογαριασμό σε Τρά¬ 
πεζα. 

Η οικονομική υπηρεσία με την είσπραξη των πιστώσεων 
θα εκδίδει το Γραμμάτιο Είσπραξης σύμφωνα με τα ορι¬ 
ζόμενα στο άρθρο 14 και θα ενημερώνειτο τμήμα οικονο¬ 
μικής διαχείρισης. 

Ο λογαριασμός του Γ ενικού Λογιστικού Σχεδίου παρα¬ 
κολούθησης των προς διαχείριση πιστώσεων είναι ο 
53.90 «Λογαριασμός προς Διαχείριση», ο οποίος θα προ¬ 
σαρμόζεται στις ανάγκες του Π ,Τ.Α. και αναλύεται σε δευ¬ 
τεροβάθμιους και τριτοβάθμιους λογαριασμούς, ανά 
πρόγραμμα, σύμφωνα με το ετήσιο Περιφερειακό ΓΊ.Δ.Ε. 
(ΣΑΕΠ). Ο Προϋπολογισμός της ΣΑΕΠ καθώς και άλλες 
πιατώσειςτουτο Π.Τ.Α. έχει την διαχείρισή τους και δενα- 
ποτελούν έσοδα του, μπορούν παράλληλα να αναπτυ¬ 
χθούν, αναλυτικά, στους λογαριασμούς Τάξεως (λογα¬ 
ριασμοί 00 έως 09) και η παρακολούθησή τους να γίνεται 

σε αυτούς του λογαριασμούς οι οποίοι αποτελούν ιδιαί¬ 
τερο λογιστικό κύκλωμα και υπάρχει δυνατότητα συνλει- 
τουργίας με τα άλλα λογιστικά κυκλώματα (Γενική και Α¬ 
ναλυτική Λογιστική). 

Για τη εκταμίευση των ποσών στους δικαιούχους το λο¬ 
γιστήριο. μετά τον έλεγχο των δικαιολογητικών θα εκδίδει 
Ένταλμα Πληρωμής, με την έκδοση αντίστοιχης επιτα¬ 
γής, σύμφωνα μετο άρθρο 15του παρόντος κανονισμού, 
μετά από εντολή του τμήματος οικονομικής διαχείρισης 
επενδυτικών προγραμμάτων υπογραμμένη από τον Πρό¬ 
εδρο ή τον νόμιμο αναπληρωτή του και θα συνοδεύονται, 
όπου απαιτείται, από τις αποφάσεις του Περιφερειακού 
Συμβουλίου. 

Τα δικαιολογητικά θα επιστ ρέφονται στοτμήμα οικονο¬ 
μικής διαχείρισης επενδυτικών προγραμμάτων όπου θα 
τηρείται και το αντίστοιχο αρχείο. 

Άρθρο 23 
Ειδικές Διατάξεις 

Λεπτομέρειες εφαρμογής αυτού του κανονισμού ρυθ¬ 
μίζονται με αποφάσεις του Διοικητικού Συμβουλίου. 

Πράξεις και συναλλαγές που θα γίνουν, με ευθύνη του 
προέδρου μέχρι την Οργάνωση των Υπηρεσιών του 
Π.Τ,Α. που δενπρέπει να υπερβεί το ένα έτος από της δη¬ 
μοσίευσης του παρόντος, θα καταχωρηθούν στα βιβλία 
χωρίς την έκδοση των αναγκαίων στοιχείων που υποχρε- 
ούται να εκδόσει του Π.Τ,Α. με τις διατάξεις του Κανονι¬ 
σμού αυτού και άνευ των υπογραφών αρμοδίων που ανα- 
φέρονται στον Κανονισμό. 

Αρθρο 24 

Εφαρμογή Κανονισμού 

Ο παρών κανονισμός Οικονομικής Διαχείρισης του Πε¬ 
ριφερειακού Ταμείου Ανάπτυξης ισχύει από τη δημοσίευ¬ 
σή του στην Εφημερίδα της Κυβερνήσεως. 

ΕΙ παρούσα να δημοσιευθείστην Εφημερίδα της Κυβερ¬ 
νήσεως. 

Αθήνα. 22 Ιανουάριου 1998 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


Αριθ. Γ/1643 (3) 

Αντικατάσταση μέλους της Επιτροπής Διοίκησης του Ε¬ 
θνικού Αθλητικού Κέντρου Νεότητας Αγίου Κοσμά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 397/1968 «Περί επανασυστάσεωςτης Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργα¬ 
να». 

γ) Του Ν. 423/1976 «Περί Γυμναστηρίων και ρυθμίσεως 
θεμάτων αφορώντων εις τον εξωσχολικόν Αθλητισμόν», 
όπως τροποποιήθηκε με το Ν. 665/1977 «Περίτροποποι- 
ήσεως και συμπληρώσεωςτης περί εξωσχολικού Αθλητι¬ 
σμού και Γ υμναστηρίων Νομοθεσίας και λοιπών συναφών 
διατάξεων». 

δ) Την υπ’ αριθμ. Γ/33280./16.9.93 απόφαση «Περί ορι¬ 
σμού μελών Επιτροπής Διοίκησης του Εθνικού Αθλητικού 
Κέντρου Νεότητας Αγίου Κοσμά». 

2. Την υπ' αριθμ. ΥΠΠΟ/ΓΝΟΣ./47968./9.10.96 
(ΦΕΚ437/β/14.10.96) κοινή απόφαση των Πρωθυπουρ¬ 
γού και Υπουργού Πολιτισμού «ανάθεση αρμοδιοτήτων 
στον Υφυπουργό Πολιτισμού Ανδρέα Φούρα». 

3. Την υπ' αριθμ. 27039/24.10.97 απόφαση του Υφυ¬ 
πουργού Πολιτισμού με θέμα «Ορισμός Επιτροπής Διοί¬ 
κησης του Εθνικού Αθλητικού Κέντρου Νεότητας Αγίου 
Κοσμά, αποφασίζουμε: 

Αντικαθίσταται ο Γραμματέαςτης Επιτροπής Διοίκησης 
του Εθνικού Αθλητικού Κέντρου Νεότητας Αγίου Κοσμά, 
Αλαμάρας Παναγιώτης από την Φωτίου Αικατερίνη. 

Κατά τα λοιπά εξακολουθεί να ισχύει η υπ’ αριθμ. 
27039/24.10.97 απόφασή μας. 

Από την παρούσα δεν προκαλείται δαπάνη σε βάρος 
του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 23 Ιανουάριου 1998 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ 6Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ, 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κόρινθου 327 Τ.Κ, 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσα ύξηση 100 δρχ, ανά Βσέλιδο ή μέρος αστού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ . 

Τεύχος Κ.Α.Ε. Προϋπολογισμού Κ.Α.Ε. εσόδου υπέρ 

___2531_ ΤΑΠΕΤ 3512 _ 

Α' {Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 » 3.500 >. 

Γ' (Διορισμοί, απολύσεις κ.λπ. Δημ. Υπαλλήλων) 15.000 » 750 

Δ' (Απαλλοτριώσεις, πολεοδομία κ.λπ.) 70.000 » 3.500 

Αναπτυξιακών Πράξεων (Τ.Α.Π.Σ.) 30.000 » 1.500 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 >= 

Παράρτημα ( Πίνακες επιτυχόντων διαγωνισμών κ.τλ.) 5.000 » 250 >. 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 >. 

Προκηρύξεων Α.Σ.Ε.Π. 10.000 » 500 » 

Ανωνύμων Εταιρειών & Ε.Π.Ε, _ 250.000 » 12.500 .. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250.000 I 12Δ00 ^ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμεία του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η ουνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











